
Nr.14525 din 12.12.2023
                                                 REFERAT DE APROBARE

Pentru proiectul de hotărâre privind  modificarea şi completarea Listei bunurilor care fac obiectul dării în administrare către SPAACS Marghita prin Hotărârea Consiliului Local Marghita nr. 70/28.04.2016 privind aprobarea delegării prin gestiune direct a serviciului administrare, amenajare şi întreţinere zone verzi din municipiul Marghita, serviciu public de interes local cu personalitate juridica distinctă aflat în subordinea Consiliului Local. 
     Prezentul referat de aprobare are la bază prevederile art. 6 alin(3) și art.30 alin(1)  și (2) din Legea nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului privind  modificarea şi completarea Listei bunurilor care fac obiectul dării în administrare către SPAACS Marghita prin Hotărârea Consiliului Local Marghita nr. 70/28.04.2016 privind aprobarea delegării prin gestiune direct a serviciului administrare, amenajare şi întreţinere zone verzi din municipiul Marghita, serviciu public de interes local cu personalitate juridica distinctă aflat în subordinea Consiliului Local. 
         În baza HCL nr. 70 din 28.04.2023 s-a încheiat contractul de  dare în administrare prin gestiune direct a serviciului public de administrare, amenajare şi întreţinere zone verzi din municipiul Marghita, contract valabil pe o perioada de 10 ani de la data semnării, cu posibilitatea de prelungire pe o perioadă de cel mult jumătate din durata iniţială. 

Administrarea serviciului de amenajare şi întreţinere a zonelor verzi se derulează în conformitate cu  regulamentul de organizare şi funcţionare a serviciului public de administrare, amenajare şi întreţinere a spaţiilor verzi, aferente domeniului  public si privat al municipiului Marghita, caietul de sarcini  a serviciului public pentru gestiunea directă, lista bunurilor care fac obiectul dării in administrare , procesul verbal de predare-preluare a bunurilor, toate anexe la Contractul de dare in administrare prin gestiune directa nr. 4650 din 25.05.2016

Datorită faptului că pe teritoriul U.A.T.- Marghita s-au efectuat lucrări de îmbunătățire  a anumitor zone verzi, s-au extins suprafețele de spații verzi  din domeniul public care urmează a fi întreținute ; alte zone au intrat in reabilitare sau s-a găsit altă formă de întreţinere a lor   se impune o actualizare a listei bunurilor publice ( scuaruri, parcuri, zone verzi   ) date în administrarea S.P.A.A.C.S Marghita .
    Iniţierea acestui proiect are ca impact realizarea obiectivelor propuse ca scop al contractului de gestiune directă a serviciului  si anume îmbunătăţirea calităţii mediului de viaţă natural şi/sau construit, orientarea serviciilor de administrare a domeniului public şi privat către utilizatori, promovarea calităţii şi eficienţa  activităţilor de întreţinere şi amenajare spaţii verzi, dezvoltarea durabilă a serviciilor ,protejarea mediului înconjurător, cu evidenţierea măsurilor de protecţie a mediului pe etape de dezvoltare, în concordanţă cu programul de adaptare la normele Uniunii Europene.

